text: Yvir 100 mótmælisfólk handtikin í Russlandi
text: #000001
text: Starvsfólk hjá fongslaða andstøðuleiðaranum, Aleksej Navalnyj høvdu skipað fyri mótmælistiltøkum í fleiri enn 20 býum
text: #000002
text: Sunnudagin varð skipað fyri fleiri mótmælistiltøkum fyri at markera 47 ára føðingardagin hjá andstøðuleiðaranum Aleksej Navalnyj (Mynd: Ritzau)
text: #000003
text: Sunnudagin handtók russiska løgreglan 109 fólk, sum luttóku í mótmælum, sum stuðlaðu fongslaða andstøðuleiðaranum, Aleksej Navalnyj.
text: #000004
text: Starvsfólk hjá Navalnyj høvdu skipað fyri mótmælistiltøkum í sambandi við 47 ára føðingar hansara í gjár. Sambært teimum verður Navalnyj illa viðfarin í fongslinum.
text: #000006
text: Myndugleikarnir í Russlandi hava sligið serliga hart niður á persónar, sum finnast at forsetanum, Vladimir Putin, síðan Russland gjørdi innrás í Ukraina í februar í fjør. Flestu andstøðupolitararnir eru annaðhvørt rýmdir av landinum ella koyrdir í fongsul.
text: #000007
text: Navalnyj, sum er ákærdur fyri 'ekstremismu' skal í rættin í morgin, og kann hann í ringasta føri fáa upp í 35 ára fongsul afturat dóminum á níggju ár, hann longu hevur fingið. Sjálvur sigur Navalnyj, at ákærurnar móti honum eru politiskt motiveraðar, og at russiska stjórnin ynskir at geva honum lívlangt fongsul.
text: #000008
text: Navalnyj hevur sitið inni, síðan hann í januar 2021 varð handtikin, eftir at hann kom aftur til Russland úr Týsklandi, har hann hevði fingið viðgerð fyri eitran.
text: #000009